Foto: Google Street View

SLUŽBENICI policije upali su danas u prostorije tvornice Gavrilović u Petrinji.

Nekoliko desetaka policajaca u civilu od ranog su jutra u petrinjskom Gavriloviću, gdje uz pretragu prostorija izuzimaju poslovnu dokumentaciju, a još nije poznato iz kojeg razloga i po čijem nalogu.

Kako svjedoče zaposlenici, jedno je vrijeme čak i ulaz u tvornicu bio blokiran, ali proizvodnja teče normalno bez prekida.



U sisačkom Županijskom državnom odvjetništvu navode kako u akciju nije uključen DORH, već da policija po službenoj dužnosti obavlja kriminalističko istraživanje.

Tekst se nastavlja ispod oglasa

Pretpostavlja se kako je akcija policije povezana sa spornom privatizacijom Gavrilovića, zbog koje je vlasnik tvornice Georg Gavrilović, inače austrijski državljanin, tužio hrvatsku državu, zahtijevajući 300 milijuna eura odštete.

Policijska akcija mogla bi biti vezana i uz kaznenu prijavu koju su krajem kolovoza ove godine podnijeli bivši djelatnici Gavrilovića, a koji traže obeštećenje i kažnjavanje onih koji su tvornicu otjerali u stečaj.

> Ogorčeni bivši radnici: Gavrilović je pomoću Domljana i Linića preuzeo tvornicu, a sad tuži Hrvatsku